Република Србија

ОПШТИНСКА УПРАВА ВЛАДИЧИН ХАН

Одељење за урбанизам, имовинско-правне,

комуналне и грађевинске послове

ROP-HAN-13042-CPI-1/2020

IV Број: 351-225/2020-03

08.06.2020. године

ВЛАДИЧИН ХАН

Одељење за урбанизам, имовинско-правне, комуналне и грађевинске послове Општинске управе Владичин Хан, ул. Светосавска број 1, решавајући по захтеву инвеститора, XXXXXXXXXXXXXXXXXXXXXXXXXX, поднетог преко пуномоћника, XXXXXXXXXXXXXXXXXXXXXXXXX, за издавање грађевинске дозволе за доградњу пословно-стамбеног објекта, на основу члана 8ђ, 134 став 2. и 135. Закона о планирању и изградњи („Службени гласник РС“, број 72/2009, 81/2009- испр, 64/2010 – одлука УС, 24/2011, 121/2012, 42/013- одлука УС, 50/013 одлука УС, 98/013 одлука УС, 132/2014, 145/2014, 83/2018, 31/19, 37/19 и 9/20), члана 16- 22. Правилника о поступку спровођења обједињене процедуре електронским путем („Службени гласник РС“, број 68/2019) и члана 136. Закона о општем управном поступку ( „Службени гласник РС“, број 18/2016 и 95/18), доноси

**Р Е Ш Е Њ Е**

**О ГРАЂЕВИНСКОЈ ДОЗВОЛИ**

1. **ОДОБРАВА СЕ** инвеститору, XXXXXXXXXXXXXXXXXXX, доградњу пословно-стамбеног објекта на кп.бр. 132/2 (361 м2) КО Владичин Хан, на месту постојеће надстрешнице без промене у укупној површини.

Постојећи пословно стамбени објекат, спратности По+П+1+Пк, дограђује се у габариту 8,11+7,75+6,61+4,20+2,58 м, спратности П+0, на месту постојеће надстрешнице. Постојећи пословни простор у целости остаје, само се демонтирају врата и прозори и скида парапетни зид испод сада постојећих прозора. Овим се пословни простори спајају у једну целину. Проширење сада постојећег пословног простора је у површини од 33,00 м2 и ветробрана 1,90 м2.

Објекат је категорије А, класификациони број 111011 (76 %) – издвојене куће за становање или повремени боравак и објекат категорије Б, класификациони број 123001 (24 %) – зграде за трговину на велико и мало.

Помоћни објекат на кп. бр. 132/2 КО Владичин Хан, који је снимљен на катастарско топграфском плану (у западном делу парцеле), руши се.

Предрачунска вредност радова износи 922.669,00 динара.

Инвеститор је **дужан** да најкасније до дана подношења пријаве радова изврши уплату доприноса за уређење грађевинског земљишта у целости у износу од 4.350,00 динара, на жиро рачун 840-742253843-87 саназнаком – накнада за уређење грађевинског земљишта, модел 97 позив на број 56-111, у складу са обрачуном Службе за инвестиције Општинске управе Владичин Хан под IV Број: 351-225/2020-03, ROP-HAN-13042-CPI-1/2020 од 08.06.2020. године.

2. Саставни делови овог решења су:

 - локацијски услови Одељења за урбанизам, имовинско-правне, комуналне и грађевинске послове Општинске управе Владичин Хан број ROP-HAN-7486-LOCH-2/2020, IV Број: 350-30/2/2020-03 од 18.05.2020. године,

 - пројекат за грађевинску дозволу, број 12/20 од 03.06.2020. године, који чине: извод из пројекта за грађевинску дозволу, 0 главна свеска, 1 пројекат архитектуре, 10 пројекат рушења и елаборат енергетске ефикасности, израђен од стране АГЕНЦИЈЕ за МЕНАЏМЕНТ и АРХИТЕКТУРУ 6, Владичин Хан, Светосавска 3,

 - извештај о извршеној техничкој контроли пројекта за грађевинску дозволу, број 7/20 од 03.06.2020. године, урађен од стране Радње за надзор, пројектовање, услужне и трговинске делатности ''RAMZES II’’ Владичин Хан, ул. Немањина број 28, а вршилац техничке контроле је дипл. инж. грађ. Драган Ђорђевић.

3.  **Обавезује** се инвеститор да:

- поднесе пријаву радова најкасније 8 дана пре почетка извођења радова, овом Одељењу, која садржи датум почетка и рок завршетка извођења радова,

- пре почетка грађења обезбеди обележавање грађевинске парцеле, регулационих, нивелационих и грађевинских линија,

- изврши обележавање градилишта таблом, у складу са чланом 149. Закона о планирању и изградњи,

- преко извођача радова или лично, поднесе овом Одељењу, изјаву о завршетку израде темеља са геодетским снимком изграђених темеља, одмах по завршетку те фазе изградње, у складу са прописима којима је уређено извођење геодетских радова,

- преко извођача радова или лично, поднесе овом Одељењу, изјаву о завршетку објекта у конструктивном смислу, одмах по завршетку те фазе изградње, и

- поднесе захтев за издавање употребне дозволе, по завршетку изградње објекта.

4. Грађевинска дозвола **престаје да важи**:

 - ако инвеститор не отпочне са грађењем објекта, односно извођењем радова у року од три године од дана правноснажности решења о грађевинској дозволи, односно

 - ако се у року од пет година од дана правноснажности решења којим је издата грађевинска дозвола, не изда употребна дозвола.

5. Орган надлежан за издавање грађевинске дозволе не упушта се у оцену техничке документације, која чини саставни део овог решења, те у случају штете настале као последица реализације исте, за штету солидарно одговарају пројектант који је израдио и потписао техничку документацију и инвеститор.

 **О б р а з л о ж е њ е**

 Инвеститор, XXXXXXXXXXXXXXXXXXXXXXXXXX, поднео је, преко пуномоћника, XXXXXXXXXXXXXXXXXXXXXXXXXX, Одељењу за урбанизам, имовинско-правне, комуналне и грађевинске послове Општинске управе Владичин Хан, дана 05.06.2020. године, кроз CIS, захтев под бројем ROP-HAN-13042-CPI-1/2020, IV Број: 351-225/2020-03, за издавање решења о грађевинској дозволи за доградњу пословно-стамбеног објекта на кп.бр. 132/2 КО Владичин Хан на месту постојеће надстрешнице без промене у укупној површини.

Уз захтев је приложена следећа документација:

- овлашћење потписано квалификованим електронским потписом,

- локацијски услови Одељења за урбанизам, имовинско-правне, комуналне и грађевинске послове Општинске управе Владичин Хан број ROP-HAN-7486-LOCH-2/2020, IV Број: 350-30/2/2020-03 од 18.05.2020. године,

- извод из пројекта, израђен од стране АГЕНЦИЈЕ за МЕНАЏМЕНТ и АРХИТЕКТУРУ 6, Владичин Хан , Светосавска 3,

 - пројекат за грађевинску дозволу који садржи:

0 ГЛАВНУ СВЕСКУ, број 12/20 од 03.06.2020. године, израђену од стране АГЕНЦИЈЕ за МЕНАЏМЕНТ и АРХИТЕКТУРУ 6, Владичин Хан, Светосавска 3, оверену печатом главног пројектанта, Пешић Божидара, дипл.инж. грађ. (број лиценце 317 H458 09),

1 ПРОЈЕКАТ АРХИТЕКТУРЕ, број 12/20 од 03.06.2020. године, израђен од од стране АГЕНЦИЈЕ за МЕНАЏМЕНТ и АРХИТЕКТУРУ 6, Владичин Хан, Светосавска 3, оверен печатом одговорног пројектанта, Пешић Божидара, дипл.инж. грађ. (број лиценце 317 H458 09),

10 ПРОЈЕКАТ РУШЕЊА, број 12/20 од 03.06.2020. године, израђен од од стране АГЕНЦИЈЕ за МЕНАЏМЕНТ и АРХИТЕКТУРУ 6, Владичин Хан, Светосавска 3, оверен печатом одговорног пројектанта, Пешић Божидара, дипл.инж. грађ. (број лиценце 317 H458 09),

- елаборат енергетске ефикасности, број 12/20 од 03.06.2020. године, израђен од од стране АГЕНЦИЈЕ за МЕНАЏМЕНТ и АРХИТЕКТУРУ 6, Владичин Хан, Светосавска 3, оверен печатом одговорног пројектанта, Тасић Стојана, дипл.инж. арх. (број лиценце 381 0542 13),

- извештај о извршеној техничкој контроли пројекта за грађевинску дозволу, број 7/20 од 03.06.2020. године, урађен од стране Радње за надзор, пројектовање, услужне и трговинске делатности ''RAMZES II’’ Владичин Хан , ул. Немањина број 28, а вршилац техничке контроле је дипл. инж. грађ. Драган Ђорђевић. (број лиценце 310 G608 08),

 - катастарско топографски план, урађен од стране ГБ „ГЕОПРЕМЕР“ из Врања, под бројем 955-074-87071/2019 од 11.12.2019. године,

 - оверену писану сагласност сувласника парцеле, и

 - доказ о уплати накнаде за ЦЕОП, доказ о уплати накнаде за републичке административне таксе и доказ о уплати накнаде за рад општинских органа.

Надлежни орган је, по службеној дужности, од РГЗ-а Службe за катастар непокретности Владичин Хан, прибавио извод из листа непокретности број 759 КО Владичин Хан, под бројем 952-04-074-8336/2020 од 05.06.2020. године, из кога је утврђено да је инвеститор сувласник предметног земљишта, што представља, са приложеном сагласношћу, одговарајуће право на земљишту у складу са чланом 135. став 2. Закона о планирању и изградњи.

Обрачун доприноса за уређивањење грађевинског земљишта достављен је од Службе за инвестиције Општинске управе Владичин Хан под IV Број: 351-225/2020-03, ROP-HAN-13042-CPI-1/2020 од 08.06.2020. године, у износу од 6.215,00 динара умањује се за 30% и износи 4.350,00 динара, који ће инвеститор измирити једнократном уплатом пре подношења пријаве радова.

Сходно члану 8ђ Закона о планирању и изградњи, надлежни орган је проверио испуњености формалних услова за изградњу и није се упуштао у оцену техничке документације, нити је испитивао веродостојност докумената која су достављена и прибављена. У случају штете настале као последица примене техничке документације, на основу које је издата грађевинска дозвола, за коју се накнадно утврди да није у складу са прописима и правилима струке, за штету солидарно одговарају пројектант који је израдио и потписао техничку документацију и инвеститор.

Надлежни орган је утврдио да су испуњени формални услови за поступање по поднетом захтеву, да је приложена документација прописана чланом 135. Закона о планирању и изградњи и Правилником о поступку спровођења обједињене процедуре 68/2019), те је одлучио је као у диспозитиву решења.

**ПОУКА О ПРАВНОМ СРЕДСТВУ:** Против овог решења може се изјавити жалба Министарству грађевинарства, саобраћаја и инфраструктуре РС Београд - Јабланички управни округ Лесковац у року од 8 дана од дана пријема решења, преко овог органа таксирана републичком административном таксом од 480,00 динара.

Обрадио, Н А Ч Е Л Н И К,

Љиљана Муjaгић, дпп Милош Стојановић, дипл. правник